Národná infraštruktúra pre podporu transferu technológií na Slovensku – NITT  SK

Správa zo zahraničnej pracovnej cesty č. 68, 69 / 2013

1.	Účastníci ZPC:

Zamestnanci CVTI SR, Lamačská cesta 8/A, 811 04 Bratislava:

Mgr. Marta Dušková – Oddelenie pre hodnotenie publikačnej činnosti (Aj, Nj)
Mgr. Juraj Noge – Odbor rozvoja informačných systémov (Aj, Rj)

2.	Zahraničná pracovná cesta:

Miesto konania: Národní technická knihovna, Praha, Česká republika

Termín a trvanie: 22.– 23.10.2013

Organizátor podujatia: Národní technická knihovna v Prahe, Česká informační společnost, o.s.

Účel cesty:

Seminář ke zpřístupňování šedé literatury, 6.ročník:
Aktívna účasť s prednáškou Centrálny register záverečných prác a antiplagiátorský systém ako  komplexné riešenie na národnej úrovni. 

Sledovanie odbornej problematiky, týkajúcej sa získavania, dlhodobého uchovávania a sprístupňovania publikačných výstupov vznikajúcich pri vede, výskume a transfere technológií. Využitie nadobudnutých poznatkov v praxi v súvislosti s riešením národného projektu NITT SK, aktivita 1.1 a 2.1. 

Podpora medzinárodnej spolupráce a získavanie kontaktov v oblasti získavania, dlhodobého uchovávania a sprístupňovania vedeckých výstupov v medzinárodných databázach. 

Náklady na cestu:

Hradené z prostriedkov národného projektu NITT SK.

Náklady:

cestovné (AUS)
pobytové náklady (stravné, vreckové, ubytovanie): 22.– 23.10.2013
poistenie

3.	Rámcový program pobytu:

22.10.2012 – odchod Bratislava 13.45, príchod Praha 18.00
23.10.2012 -  odborný program seminára  09.30 – 16.00
23.10.2012 – odchod Praha 17.30, príchod Bratislava 21.30

Podrobný program 6. ročníka medzinárodného seminára je dostupný na internete: 
http://nusl.techlib.cz/index.php/6_rocnik_seminare  

4.	Stručný priebeh rokovaní, resp. študijného pobytu:

6.ročník seminára bol zameraný na sivú literatúru a výskumné dáta. Príspevky boli venované možnostiam registrácie, archivácie a sprístupnenia dokumentov sivej literatúry, ktoré vznikajú v rámci vedy, výskumu a transferu technológií. 

V popoludňajšom programe sme vystúpili s prednáškou Centrálny register záverečných prác a antiplagiátorský systém ako  komplexné riešenie na národnej úrovniv ktorom sme  predstavili  Centrálny register záverečných a kvalifikačných prác v SR a systém na kontrolu originality dokumentov ako komplexné riešenie  na národnej úrovni pre vysoké školy, ciele i východiská projektu, riešenie organizačných a legislatívnych problémov, technické riešenie, implementáciu a skúsenosti z takmer štvorročného  prevádzkovania. Príspevok  bol obohatený o  niekoľko štatistických údajov, zhrnutie prínosov a ohlasov  systému ako i naznačenie ďalšieho rozvoja a využitia systému v budúcnosti. 

Medzi najzaujímavejšie príspevky patrili:

Přidružené publikace v České republice – Petra Pejšová, Hana Vyčítalová
Veřejné licence, šedá literatura a výzkumná data – Matěj Myška
Antiplagiátorské nástroje pro naše repozitáře – Jan Mach
Právní odpovědnost repozitářů – Michal Koščík

5.	Odporúčané závery

Poznatky nadobudnuté z 6. ročníka seminára zameraného na sivú literatúru ako výstupy vedy, výskumu a transferu technológií odporúčame využiť pri napĺňaní úloh v rámci národného projektu NITT SK. 

6.	Prehľad prinesenej dokumentácie a miesto jej uloženia

Program seminára - k dispozícii 1 exemplár u účastníka ZPC. Online zborník zo seminára spolu s prednáškami v ppt bude v krátkom čase zverejnený na webovej stránke seminára: http://nusl.techlib.cz/index.php/6_rocnik_seminare 

7.	Osobitne vyhodnotený očakávaný prínos ZPC

Prínosom pre CVTI SR je:
-	nadobudnutie poznatkov z oblasti produkcie, získavania, uchovávania  a sprístupňovania výsledkov vedy, výskumu a transferu technológií,
-	výmena poznatkov o problematike sivej literatúry, rozvoji a využití CREPČ, CREUČ, RIV, CRZP, APS
-	využitie a zapracovanie poznatkov do praxe v rámci národného projektu NITT SK, aktivity 1.1 a 2.1.

8.	Spôsob zverejnenia výsledkov ZPC, prenos získaných informácií

Správa bude zverejnená na intranete CVTI SR v sekcii Správy zo služobných ciest a na webovej stránke MŠVVaŠ SR. 

Súhlasíme so zverejnením správy na intranete.

Správu spracovali: 	Mgr. Marta Dušková  v.r            .........................................................  

Mgr. Juraj Noge v.r                    .........................................................  

Dátum: 25.10.2013

Správu schválil: 	prof. RNDr. Ján Turňa, CSc. v.r  .........................................................